Pressemelding til lokal- og fylkeslag | Verdens Diabetesdag 2019

Barn med diabetes har oftere syreforgiftning

*Torild Skrivarhaug, leder for Barnediabetesregisteret sier at tallene har økt og er bekymringsfullt høye. Diabetesforbundet markerer derfor Verdens diabetesdag med folkeopplysning om diabetes type 1.*

Barnediabetesregisterets årlige rapport ble lagt frem i oktober. Data fra 2018 viser at når barn og unge kommer på sykehuset for første gang med oppdaget diabetes type 1 er det 28 % som har syreforgiftning. I forrige rapport var tallet 24%. Syreforgiftning skjer når blodsukkeret er veldig høyt og man har alvorlig insulinmangel. Uten behandling vil man raskt blir alvorlig syk med bevisstløshet.

─ Dette sier ingenting om kvaliteten på sykehusene, men kan si noe om oppmerksomheten og kunnskapen om type 1 diabetes i primærhelsetjenesten og hos befolkningen, sier Toril Skrivarhaug.

Diabetesforbundets markering av Verdens diabetesdag går under tittelen *«Diabetes – ingen sukkersykdom».* Vi i lokallaget …. Diabetesforbundet har hengt opp en plakat over symptomene ved diabetes type 1 og ved syreforgiftning på …. Fastlegekontoret. Dette gjør vi for å øke kunnskapen om symptomer ved diabetes type 1 i vårt lokalsamfunn.

Generalsekretær i Diabetesforbundet, Bjørnar Allgot, sier seg enig med Skrivarhaug i at det er svært bekymringsverdig at stadig flere barn får syreforgiftning.

─ Syreforgiftning krever akutt behandling i form av innleggelse. Opplevelsen skremmer foreldre og barn. Det påvirker livskvaliteten og gir negative følelser knyttet til diabetes. Dessuten er det veldig ressurskrevende for helsevesenet, sier Allgot.

I dag markeres Verdens Diabetesdag over hele verden. Vi vil bruke dagen til å spre kunnskap om sykdommen. Bli med på markeringen og slå ring om diabetes!

Kontaktpersoner i Diabetesforbundet

Markedsansvarlig Camilla Karstensen,
E-post: camilla.karstensen@diabetes.no

PR- og Sosiale medier ansvarlig Julie B. Løvseth,
E-post: Juliebl@diabetes.no